rlitschk/wikidir huggingface dataset:
Disse Artikel is man blots en Stubben. Du kannst Wikipedia helpen un em verbetern. Spaansch, ook Kastilsch (op Spaansch: castellano, español) is de gröttste vun de romaanschen Spraken un dat is de drütt- oder veertgröttste Spraak up de Eer. 352 Mio Minschen hebbt Spaansch as Moderspraak un 417 Mio spreekt dat as Tweetspraak (Tallen vun 1999). De Mehrtall vun jem leevt in Latienamerika, uter in Brasilien, wo Portugeesch Landsspraak is. Up dat ibeersche Halfeiland höört Portugal un dat Baskenland in’n Noorn nicht to dat spaansche Spraakrebeet. Meist warrt ok dat Katalaansch in’n Oosten as sülfstännige Spraak ankeken, wiel dat mehr na de Okzitaansche Spraak slechten deit. De spaansche Spraak hett sik in de röömsche Besettertiet, de 600 Jahr duurt hett, ut dat Vulgärlatiensch rutbillt. Dat Latiensch veränner sik hier na un na, överduur aver liekers den Vandalenstorm un de Westgotenherrschap, vun de blots ganz wenige Sporen in den spaanschen Woortschatt trückbleven sünd. Vun de Arabertiet, de darna keem, tüügt so um de 4000 Wöör, de to’n groten Deel an den araabschen Artikel al- to kennen sünd (algebra, alcalde, alfombra,almidon) De romaansche Charakter vun dat Spaansch bleev trutz disse Fremdherrschappen bestahn. König Alfons X. leet 1253 anorrn, dat de Dialekt vun
Helmut Zyla (* 16. November 1952 in Baukem; † 1. Februar 2016 in Gelsenkiärken)) weer en düütsch Footballspeler. Zyla speel in de Verteedigung un hett an 1974 bit 1982 insgesamt 225 Spelen för de SG Wattenscheid 09 (Wattsche) in de 2. Bundsliga makt un dorbi acht Doren schaten. Vördem harr he bi Rot-Weiß Leithe speelt. Zyla up Fußballdaten.de Wattenscheid 09: Trauer um Helmut Zyla
Ciliophora sünd en Stamm vun't Riek vun de Protisten. Dat sünd keene Deeren oder Planten. De Krauft toom Plautz to kümmen ward mit Wimpern (Cilien) insett, de in Reeg steihn. Enige Ciliophora sünd Ciliaten. De Butenregion vun de Zell vun de Ciliaten is en Cortex. Ciliaten läwt vun Bakterien. Bi de Ciliophora gifft dat sexuelle un asexuelle Gernertioonsfölg. Ciliophora gifft dat in't Meer un anner Rebeden. De Ciliophora sünd en vun de Belangriekste Stämm vun Protisten.
De Hongkong-Kumquat Fortunella hindsii (Champ. ex Benth.) Swingle, warrt ok as Mini-Kumquat betekent un is en Kumquatplanten-Oort in de Familie ut de Rutenplanten (Rutaceae). De Hongkong-Kumquat is en Struuk oder lütten Boom mit Döörn. He hett faste, ledderordige glinstern Blööd mit’n korten nichflögelten Steel. De Blöden sitt to mehreren in de Blattasseln vun de eenjohrigen Drieven. Se sünd lütt, vun witte Klöör un röökt. De Frücht sünd de lüttsten ut dat Geslecht un se warrt arfen- bit kirschgroot. Se bargt dree bit veer Fruchtfacken un bit to dree Saatköörn. De Frücht sünd teemlich dekorativ, wenn se riep sünd. Se hebbt en lüchten orangene Klöör un en weke Schell. Dat warrt annahmen, dat de Saat vun Singvagels transporteert un verbreedt warrt. De Hongkong-Kumquat kummt ut Süüdoostasien. Wille Vörkamen sünd ut Hongkong un de angrenzen Barg- un Hövelrebeden in de chinees’schen Provinz Guangdong bekannt. De lütten Frücht gellt as bedingt egent to’n Geneet, faken sünd se bannig suer oder bidder. Vun Frünnen warrt de Plant as Küüpplant optogen un pleegt. se egent sik goot to’n Optehn as’n dekorativen Bonsai. As Hongkong-Kumquats teemlich fröh to fruchten anfangt un se ok bannig produktiv sünd, sünd se ok al to’n Tügen vun Citrus-Hybriden insett worrn,
De Bundsautobahn 115 (Afk.:BAB 115, in Kortform ok A 115 nöömt) is en Autobahn in’n Oosten vun Düütschland. Se verlöpt ton gröttsten Deel op dat Rebeet vun Berlin un en Stück in Brannenborg, wobi se deelwies op de Streck vun de ollen Rennstreck AVUS verlöpt. Se hett en Samtläng vun 28 km. De A 115 verbinnt den Berliner Stadtring (BAB 100) vun’t Dreeeck Funktoorn in’n Süüdwesten vun Berlin mit den Berliner Ring (BAB 10) an’t Dreeeck Nuthetal. De AVUS is al 1921 as eerste reine Autostraat vun Düütschland för den apentlichen Verkehr freegeven worrn. Twee Bowarken vun de ollen AVUS-Reenstreck sünd noch bit hüüt stahn bleven. Dat een is de 1937 fardig boete Tribüün an’t Noordenn un dat annere de fröhere Verwaltensbo vun de „AVUS GmbH“, de 1935 anfungen weer un vundaag en Raststeed is. 1940 is de Afsnitt vun’t hüütige Autobahnkrüüz Zehlendorf (fröher Zehlendorfer Kleeblatt nöömt) bit to’t hüütige Dreeeck Nuthetal (ehmols Dreeeck Drewitz) fardigstellt worrn. Dat letzte Deelstück vun’t Krüüz Zehlendorf ut bit na de ollen AVUS-Stammstreck an de Spaanschen Allee is 1941 fardig worrn. Wiel de Tiet vun de Düütsche Delen weer de A 115 de Anfang vun en Transitstreck twüschen West-Berlin un Westdüütschland. An ehr leeg
Disse Artikel is man blots en Stubben. Du kannst Wikipedia helpen un em verbetern. Radiolaria sünd en Stamm vun Protisten. Protisten sünd keene Deeren oder Planten, män en eegen Riek. De Radiolaria hebbt charakteristisch Skeletten, wat bi enige oder all ut Strontiumsulfaat sünd. In bannig deipe Delen vun de Pazifik gifft dat Sedimenten vun Skeletten vun Radiolaria ut't Mesozoikum. In Kalkbarg sünd Radiolaria Deel vun Radiolarit, wat Steene sünd.
Chain Reaction (op Platt so veel as „Kedenreakschoon“; dt. Titel: Außer Kontrolle) is de Titel vun en US-amerikaanschen Action-Thriller ut dat Johr 1996 mit Keanu Reeves un Morgan Freeman in de Hööftrullen. In Chicago arbeit en Grupp vun Wetenschopplers an en Experiment, üm mit Help vun Sonolumineszenz en Verfohren vun Kole Fusion to entwickeln. Dat schall dorto deenen, op ümweltfründliche Oort Energie to winnen. To de Grupp höört ok de Techniker Eddie Kasalivich, de bi’t Arbeiten an en Warkstück een Avend de richtige Frequenz för dat Verfohren finnt. Dormit funkschoneert dat Experiment und de Wetenschopplers fiert jemehrn Spood. Eddie hett na de Fier en Kollegin na Huus bröcht un geiht noch mol torüch, üm sien Motorrad to hollen. In de Anlaag is de Alarm utlöst woorn, un den Projektleider finnt he dood in’t Labor mit en Plastiktuut över’n Kopp. He kann jüst noch op sien Motorrad utneihn, as de hele Anlaag in de Luft flüggt un all Redschoppen, Plaans un Opteken tonichten maakt warrt. As dat FBI in de Wahnung vun Eddie ok noch en Hoochleistungs-Sennenanlaag un en Ümslag mit veel Geld finnen deit, hebbt se em un sien Kollegin Lily Sinclair in Verdacht, dat se achter den vörtüüschten Unfall
Essex betekent Earl of Essex, brietschen Adelstitel, de verarvt warrt, Königriek Essex, angelsassisch Königriek in dat fröhe England, Graafschop Essex, een vun de Counties in England hüdigendags, Essex, Stadt mit den Sitt vun de Verwaltung vun Essex County, Ontario, Kanada, Essex County, County in Ontario, Kanada, Essex, Stadt in Connecticut, USA, Essex, Stadt in Illinois, USA, Essex, Stadt in Iowa, USA, Essex, Stadt in Kalifornien, USA, Essex, Stadt in Maryland, USA, Essex, Stadt in Massachusetts, USA, Essex, Stadt in Montana, USA, Essex, Stadt in Missouri, USA, Essex, Stadt in New York, USA. Essex is de Familiennaam von David Essex (* 1947), brietschen Singer un Schauspeler, Harry Essex (1910–1997), US-amerikaanschen Dreihbookschriever un Speelbaas, Max Essex (* 1939), US-amerikaanschen Viroloog. Kiek ok bi: Essex County, Essex Township. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Dat Königriek Essex oder De Oostsassen ehr Königriek (engl. Kingdom of the East Seaxe) is en vun de seven olen Königrieken vun de Angelsassen in dat hüdige England. Dat Königriek is üm dat Johr 500 rüm upkamen. Legen hett dat in de Gemarken nöördlich un ööstlich vun London. In de twete Hälft vun dat 7. Johrhunnert is Essex endgüllig en christlichen Staat wurrn. Vun 812 af an weer de Herrscher vun Essex keen König mehr, man bloß noch en Hertog. Dormols hett dat Königriek Mercia över Essex regeert. Man in dat Johr 825 hett Mercia in'n Krieg mit dat Königriek Wessex unner Egbert vun Wessex de Slacht vun Ellandun verlaren. Dormols is Essex mit dat Königriek Wessex tohopenslaten wurrn. Later keem dat denn dör den Verdrag vun Wedmore in de Dänen ut den Danelag ehre Hannen. Hüdigendags is Essex en Graafschop in England. Aescwine (527–587) Sledda (587–604) Saebert (604–616/617) Sexred (616/617–617), tohopen mit Saeward, storven in ene Slacht gegen Wessex Saeward (616/617)–617), tohopen mit Sexred, storven in ene Slacht gegen Wessex Sigeberht I. (617–653) Sigeberht II. (653–660) Swithelm (660–664) Sighere (664–683) Sebbi (664–694) Sigeheard (694–709), tohopen mit sien Söhn Swaefred Swaefred (695–709), tohopen mit sien Vadder Sigeheard Offa (709) Saelred
De Bundsautobahn 103 (Afk.:BAB 103, in Kortform ok A 103 nöömt) is en Autobahn in’n Berlin. Se hett en Samtläng vun 5 km un verbinnt den Berliner Stadtring (A 100) vun’t Autobahnkrüüz Schöneberg mit den Steglitzer Kreisel. Dat is also en reine Stadtautobahn. De Streck nimmt op ehr helen Länge de Bundsstraat 1 op, de bit Anfang vun de 1970er Johren op’n parallelen Stratentog mit de Hauptstraße, Rheinstraße un Schloßstraße verlööp. Üm de Oortsdelen Friedenau un Steglitz vun’n Swoorverkehr to entlasten is se op de A 103 swenkt worrn. De BAB 103 weer en Deel vun de plaanten Westtangent. Na den Flachennüttplaan (FNP) 1965 för West-Berlin schüllen de Noord-, Süüd-, Oost- un Westtangent, de noch to boen weern, de histoorsche Mitt vun Berlin, de as geograafsche Kreisfigur ansehn warrn kann, tangeeren. Dorbi weer de A 103 na Noorden hen över den Autobahnstump vun de Anslusssteed Sachsendamm wieterboet worrn. De plaante Streck harr de Autobahn dör den Tiergartentunnel oder de Entlastungsstraße na’t Autobahnkrüüz an’n Lehrter Stadtbahnhoff föhrt, woneem denn en Verbinnen mit de BAB 107 herstellt warrn schüll. ’N beten wieter na Noorden an’t Krüüz Amrumer Straße weer de A 103 in de A 105 övergahn. Dor weer denn ok en
Disse Artikel is man blots en Stubben. Du kannst Wikipedia helpen un em verbetern. Sanskrit ( संस्कृत, IAST: saṃskṛta; saṃ-„ tosamen“ un -ḳrta „maakt“, dat Partizip Perfekt vun kṛ „maken“, also „tosamenföögt“) is de klassische indische Kulturspraak un Sakraalspraak un warrt in Indien siet ca. 1500 v. Chr. snackt. Se warrt mit de Devanagarischrift schreven. Sanskrit höört to den indischen Tweeg vun de indoeuropääsche Spraakfamilie un hett so densülvigen Utgangspunkt as de modernen europääschen Spraken un as ok Latien und Greeksch. Dat disse Spraken verwandt sünd, kann een t.B. an den Wöör för Vader un Moder wiesen: matṛ un pitṛ op Sanskrit, mater und pater op Latien und Oolgreeksch (μητηρ un πατηρ). Ok de Grundstruktuur vun de Grammatik is liek, as t.B.: 3 Geslechten, Tall un Funktschoon vun de Kasus (Fäll), Tietsysteem. Dat Opdecken, dat Latien, Greeksch un Sanskrit so liek sünd, weer wichtig för dat Opkamen vun de Spraakwetenschop (kiek ok bi Ferdinand de Saussure). För Indien is Sanskrit dat, wat Latien för Europa is. Dat weer al in de Antike en wichtige Kultuurspraak. Obschoonst vele buddhistische Texten op Sanskrit schreven sünn, warrt över Buddha vertellt, dat he sülben lever Pali (de Spraak vun de eenfachen Lüüd) snackt harr.
Hans Biallas (* 14. Oktober 1918 in Hüttenheim; † 20. August 2009 in Duisburg) weer en düütsch Footballspeler. Biallas speel för TuS Duisburg 48/99 in de Gauliga. Dor wurr Sepp Herberger up hüm upmarksom un hett den 19-johrigen Angestellten an’ 25. September 1938 to sien eerst Lännerspeel tegen Rumänien nah Bukarest inladen. He weer en banning flinken Störmer (11,7 Sekunn up 100m) un hett bi de 4:1-Sieg övertüügt. An’ 26. Februar 1939 drüff he noch Mol tegen Jugoslalwien ran un dor gelung hüm in de 71. Minüt dat Door to’n 3:2-Sieg. Sien letzt Lännerspeel hett he in Juni 1939 tegen Däänmark makt. Dat Speel hebbt de Düütschen mit 2:0 wunnen. Bit 1941 hett he aber noch en slag of wat DFB-Lehrgänge mitmaakt. To Kriegstieden wurr he nah Danzig versett un speel dor för Preußen Danzig. Denn kreeg he aber en Lungendörschööt. In de Natschonalmannschap keem he dorüm nich mehr. Nah dat Kriegsenn speel he weer för Duisburg 48/99 un hett ok an de eerste Regionalvergliek tüschen den Westen und den Süüden vun Düütschland in dat Fröhjohr 1946 in Stuttgart deelnommen. Sein Karriere het he bi den Kreisklassenvereen VfL Hüttenheim utklingen laaten.. Nahroopp up www.derwesten.de
Aescwine vun Essex (ok Æscvvine; * um 520 rüm; † um 587 rüm) weer vun um un bi 527 bit 587 wohrschienlich de eerste König vun dat Königriek Essex. Dat is aver nich kloor, dat he wohrhaftig König weer. Sien Vadder is wohrschienlich Offa vun Essex ween. Sien Söhn Sledda hett he mit Ricola verheiraat, en Dochter vun König Eormenric von Kent. Aescwine weer wohrschienlich op jichtens en Oort un Wies afhangig vun Eormenric. Sledda is em na sien Dood 587 as König nafolgt. E. B. Fryde et al. (Rgv.):Handbook of British Chronology (Royal Historical Society Guides and Handbooks), Cambridge University Press, 1996, ISBN 978-0-521-56350-5, S. 9 Keith Fitzpatrick-Matthews: Genealogies from BL Additional MS 23,211 Beda: HE 2,3 D. P. Kirby: The Earliest English Kings, Routledge, 2000, ISBN 978-0415242110, S. 30. Kings of Essex (East Saxons) in Foundation for Medieval Genealogy
Hlothhere († 6. Februar 685) weer in de Johren vun 673–685 König vun dat Königriek Kent. Hlothhere is 673 up sien Broder Ecgberht I. folgt. Dat duer nich lang un dat geev Striet mit Mercia, den sien König Aethelred 676 in Kent infullen is un dor allerhand in'n Dutt leggt hett, dormank ok de Bischopsstadt Rochester. Man Hlothere siene Herrschop hett Aethelred dor nich eernshaftig mit in Gefohr bröcht. Dat is antonehmen, dat he en tiedlang tohopen mit sien Broderssöhn Eadric regeert hett. Eadric sien Naam finnt sik tohopen mit Hlothere sien unner en Gesettbook. Man de beiden mütt sik vertöörnt hebben. 685 is Eadric na Sussex gahn. Dor hett he Suldaten up'e Been bröcht un gegen Hlothere anmarscheern laten. He hett den Krieg gegen em wunnen un em an'e Siet bröcht. So is Eadric denn sien Nafolger wurrn.
Disse Artikel is man blots en Stubben. Du kannst Wikipedia helpen un em verbetern. De Haptophyta sünd en Algenstamm. De Chloroplasten sünd ähnelk farvlich as de Heterokonten. De Haptophyta sünd Protisten. Dat is en egene Riek un kene Deeren oder Planten. De Zellen hebbt meest en beten unglike Flagella.
Karin Evers-Meyer, geb. Evers, (* 10. September 1949 in Neeborg, Kreis Freesland) is een düütsche Politikerin (SPD). Se weer van 2005 bit 2009 Beupdragte vun de Bundsregeeren för de Belangen vun behinnert Minschen. Nah hör Realschoolafsluss hett Karin Evers-Meyer en koopmännisch Utbillen maakt un dornah weer se an de Akademie der Künste in Berlin tätig. Nah hör Erziehungspause weer se as Autorin vun Industriefilmen tätig. Karin Evers-Meyer is verheiraadt un hett twee Söhns, vun de een aber ok all storven is. Se is siet 1978 Liddmaat vun de SPD. Karin Evers-Meyer gehör van 1997 bit 2001 dem Rat vun de Gemeend Zetel an. Van 1986 bit 2006 weer se Liddmaat vun des Kreisdag vun de Landkreis Freesland. Van 1998 bit 2002 weer se ok in de Neddersassisch Landdag. Van 2002 bit 2017 weer se Liddmaat vun de Düütsch Bundsdag. Se is immer direkt in den Bundsdag wählt wurrn. 2005 kreeg se 50,4 % vun de Eerststimmen. 2009 wurr se in dat Kompetenzteam vun Kanzlerkandidat Steinmeier upnommen. To de Bundsdagswahl 2017 is se nich mehr antreeden. Karin Evers-Meyer weer van 1994 bit 2003 ehrenamtlich Landrädin vun de Landkreis Freesland. An’ 24. November 2005 wurr Karin Evers-Meyer Beupdragte vun de Bundsregeeren för
De Segen (vun lat. signare, „dat [Krüüz-] Teken doröver slahn“) is in allerhand Religionen en Spröök oder Satz, de dat goot mit en Minschen oder en Saak menen deit. He schall Andeel geven an Gott siene Gnaad oder Kraft. Ok schall he dor to hölpen, dat Glück un Freden kümmt un dat de Gott, in den sien Naam he utspraken is, schulen un bewohren schall. Faken warrt dor en Teken mit verbunnen, as dat Opleggen vun de Hännen, dat Utbreden vun de Hännen, dat Krüüzteken un annere Teken vun den Segen. Düsse Teken schöllt noch mol düütlich maken, dat en Gott sik den Minschen oder de Saak towennen deit, de den Segen afkriggt. Wieterhen warrt hüdigendags dat Woort Segen ok ohn deepern Sinn un ohn Tosamenhang mit en Gott bruukt, wenn vun Freid snackt warrt, sunnerlich, wenn vun en Saak rieklich wat dor is De Flook kann just as dat Gegendeel vun'n Segen ankeken weern. Dat hebrääsche Verb barach för segen kümmt toeerst in 1. Mose 1,22 vör, as Gott de Deerter in't Water un in'e Luft schapen hett un as he jem segent hett. En lütt beten later segent he de eersten Minschen 1. Mose 1,28. In 1. Mose
Marwan I., (مروان بن الحكم, utspraken marwān ibn al-ḥakam, (* 623; † 7. Mai 685) weer de veerte Kalif vun de Umayyaden (684-685). Marwan ibn al-Hakam weer toeerst Sekretär unner Kalif Uthman ibn Affan. He hett an en Kriegstog gegen Ifriqiya (648) deelnahmen. As Uthman an'e Siet bröcht wurrn weer, hett he sik toeerst an Aischa siene Sieten gegen Ali ibn Abi Talib stellt. Unner Muawiya I. is he denn to'n Statthöller vun den Hedschas in Medina upstegen. Na den Dood vun Kalif Yazid I. 683 hett he vunwegen upsternatsche Lüde in den Hedschas na Syrien utbüxen müsst. Nadem ok Muawiya II. storven weer, konn he de jungen Söhns vun Yazid I. an'e Sieten schuven un sik mank de Ummayyaden as Throonfolger insetten. So is de Sietenlinie vun de Marwaniden mank de Umayyaden an'e Herrschop kamen. As he so wiet weer, hett he gegen den Gegenkalifen Abdallah ibn az-Zubair (684-691) Krieg föhrt. In de Slacht bi Mardsch Rahit (Juli 684) hefft de Anhängers vun Abdallah bi Damaskus swaar up'n Dötz kregen. So bleev Marwan de Baas in Syrien un hett dor ok noch Ägypten tokregen. Man de Umayyaden hefft Medina nich in'e Hannen kregen. Marwan I. is al an'n 7.
De Apicomplexa sünd ene groote Grupp vun Protozoa, wat teö't Riek vun de Protisten höörn. Dat sünd keene Deeren oder Planten. Dat Toxoplasma gondii höört to de Apicomplexa. Malaria is ok vun de Apicomplexa. Dat meeste vun de Parasiten, de lang Sporozoa nöömt warrn, ward vandage unner de Apicomplexa rekent.
Disse Artikel is man blots en Stubben. Du kannst Wikipedia helpen un em verbetern. Wittrussland is en Republiek, de in’n Oosten vun Europa liggt. Navers sünd Polen, Litauen, Lettland, Russland un de Ukraine. De Hööftstadt is Minsk. In dat Land leevt bi 9.489.000 Inwahners (Okt. 2009). Amtsspraak is Wittruss’sch, in lütte Delen ok Russ’sch, Poolsch un Ukrainsch. De gröttste Fluss is de Dnepr. Wiete Delen liedt ünner de Reakterkatastrooph vun Tschernobyl in de Ukraine. Diktatuur Minsk Gomel Wizebsk Länner in Europa Albanien | Andorra | Belgien | Bosnien-Herzegowina | Bulgarien | Däänmark | Düütschland | Eestland | Finnland | Frankriek | Grekenland | Iesland | Irland | Italien | Kosovo | Kroatien | Lettland | Liechtensteen | Litauen | Luxemborg | Malta | Moldawien | Monaco | Montenegro | Nedderlannen | Noordmakedonien | Norwegen | Öösterriek | Polen | Portugal | Rumänien | Russland | San Marino | Serbien | Slowakei | Slowenien | Spanien | Sweden | Swiez | Tschechien | Ukraine | Ungarn | Vatikaanstad | Vereenigt Königriek | Wittrussland | Zypern Afhängige Rebeden: Färöer | Gibraltar | Guernsey | Isle of Man | Jan Mayen | Jersey | Spitzbargen
Dat Königriek Kent is en vun de Angelsassen ehre seven traditschonellen Königrieken. Vun dat 5. Johrhunnert af an sünd Angeln un Sassen in de Länner kamen, de vun Rom besett' weern. Se hefft sik dor ansiedelt, man sünd doch unner röömschen un britischen Indruck bleven. Dat Königriek Kent hett en gröttere Rull speelt unner König Æthelberht I.. He hett sik goot mit dat Frankenriek unner de Merowingers verstahn. He hett den christlichen Gloven pleegt un verdeffendeert, wo he man konn un hett Augustinus vun Canterbury inlaadt. De Bisdömer Canterbury, Rochester un London hett he grünnt. Canterbury weer de wichtigste Oort in dat Riek. Na Æthelberht sien Dood is dat Heidendom wedder upkamen, man Canterbury is doch alltied christlich bleven. In dat 7. un 8. Johrhunnert sünd Mercia un Wessex kulturell an Kent vorbi tagen un hefft dat achter sik laten. Towielen hefft de Königen vun Mercia (Æthelbald un Offa) in Kent dat Seggen harrt. In dat 9. Johrhunnert versöchen de Königen vun Kent, de Unafhängigkeit vun dat Land to wohren, man se sünd dor över Kopp bi gahn und Kent is vun König Egbert vun Wessex dalslaken wurrn un Unnerkönigriek vun dat Königriek Wessex wurrn. Unner König Alfred den Groten
En Flook (ok Flöök) is en Spröök, de mit Afsicht utspraken is un de Unheel un Quaat över en Minschen, en Volk, en Land, en Deert oder annerswat wünschen oder vörutseggen deit. In de Bibel steiht to lesen, dat hen un wenn ganze Völker verflookt weert. En Reeg vun Religionen kennt so'n Flook, sunnerlich Sellschoppen, de dat mit Töveree un Wickeree to kriegen hefft. Towielen warrt de Kunst vun dat Floken rituell utöövt, as in de Voodoo-Kultur. In Sellschoppen, wo de Animismus en grote Rull speelt, is dat ganz begäng, dat de Lüde dat Floken duchtig för rejell nehmt. In dat Ole Testament, sunnerlich bi de deuteronomistischen Schrievers, warrt jummers wedder kunnig maakt, dat Tro gegen Gott siene Geboden Segen bringt, man dat de Flook liggen deit up den, de Bund un Geboot breken deit.
De Griffon Nivernais is en vun de FCI anerkannt franzöössche Hunnenrass (FCI-Gruppe 6, Sektion 1.1, Standard Nr. 17). Vörbild bi de Rekonstruktschonstüchtung vun de Griffon Nivernais weern woll de gewaltig Wulfsjäger, de berühmt „Grau Hunnen“ vun Ludwig den Hilligen (1214 bit 1270), de mit de Krüüzfohrer ut de Balkan keemen, dat weern de Canes Segusii (Keltenbracken) nahstahn Hunnen, in de ok araabsch Windhundblood strömen de. De eegentlichen Griffon Nivernais entstunnen nah de Franzöösch Revolution dör dat Inkrüüzen vun de Grand Griffon Vendéen in anner vörhannen Loophundrassen. Ok hör Zweck weer de Wulfsjagd, later henn ok de Jagd up Schalenwild. 1925 slooten sück eenig Jäger zusammen, um de Griffon Nivernais vör dat Utstarven to retten. So entstunnen twee verscheeden Grötten, vun de aber de lüttgere bald weer verschwunn. De modern Griffon Nivernais hett en Wedderristhööcht vun bit to 55 bit 60 cm, dat sünd ruch weg 20 cm weniger as sien Vörbild. Sien Hoor is lang, struppig, dörnanner, temelk kräftig in dunkel, immer wulkt, dat heet, dat de Fellspitzen immer dunkler as de Fellansatz sünd (rußig). De Ohren hangen, sünd week, eher dünn, vun en mittlere Breedt mit temelk völ Hoor. De Griffon Nivernais is en af un an överieverg Jagdhund,
De Bundsautobahn 106 (afkört as BAB 106 oder ok A 106) weer en plaante Autobahn in Berlin. Na de fröheren Plaans in’n Flachennüttplaan för Berlin vun 1965 schüll de dormols plaante BAB 106 de so nöömte „Süüdtangent“ warrn. Se schüll vun Schöneberg in’t dormolige West-Berlin över Berlin-Kreuzberg un Treptow na Köpenick verlopen. An’t Autobahnkrüüz Tempelhofer Ufer schüll se sik mit de BAB 103 krüzen, un in’n wieteren Verloop an’t Krüüz Oranienplatz mit de BAB 102. Mit de Bundsautobahn 100 weer dat Krüüz Sonnenallee plaant. Bit to de Düütsche Weddervereenigen weer de Beteken vun de Autobahn as BAB 16 plaant. In de Twüschentiet is de Plaan to’n Bo vun de BAB 106 opgeven worrn. Bundsautobahn 106. Mehr Biller, Videos oder Audiodateien to’t Thema gifft dat bi Wikimedia Commons. Vullstännige Beschrieven vun’n Verloop (hdt.) Historie un Biller vun de A 106 Düütsche Bundsautobahnen Strecken in Bedriev: Hööftstrecken: A 1 | A 2 | A 3 | A 4 | A 5 | A 6 | A 7 | A 8 | A 9 Över- un regional: A 10 | A 11 | A 12 | A 13 | A 14 | A 15 | A 17 | A 19 | A 20